เศรษฐพุฒิ สุทธิวาทนฤพุฒิ ปักธงชัย ผู้ว่าการธนาคารแห่งประเทศไทยคนใหม่
เผยคะแนนนำอันดับ 1 ทิ้งคู่แข่งไม่เห็นฝุ่นพล.อ.ประยุทธ์ จันทร์โอชา นายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบให้นายเศรษฐพุฒิ สุทธิวาทนฤพุฒิ ดำรงตำแหน่งผู้ว่าการธนาคารแห่งประเทศไทย (ธปท.) คนใหม่ แทนนายวิรไท สันติประภพ ที่จะหมดวาระวันที่ 30 ก.ย.นี้ ตามที่คณะกรรมการสรรหาผู้ว่าการ ธปท. เสนอชื่อขึ้นมา โดยได้คัดสรรจากคุณวุฒิ คุณสมบัติ การแสดงทัศนคติ วิสัยทัศน์ โดยนายเศรษฐพุฒิมีคะแนนมาอันดับ 1นายเศรษฐพุฒิเป็นคนรุ่นใหม่ ซึ่งต้องให้คนรุ่นใหม่ๆเข้ามาช่วยงานบ้าง ไม่อย่างนั้นทุกคนก็ไม่กล้ากันหมด ต้องให้กำลังใจและสนับสนุนกันต่อไป เพราะหน่วยงานที่เกี่ยวข้องต้องมีการประเมินกันอยู่แล้ว ผมไม่ได้ไปก้าวล่วงอำนาจใคร อำนาจของใครก็ไปว่ากันมานางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวว่า การดำรงตำแหน่งของนายเศรษฐพุฒิจะมีผลตั้งแต่วันที่ทรงพระกรุณาโปรดเกล้าฯแต่งตั้งเป็นต้นไปผู้สื่อข่าวรายงานว่า นายวิรไท สันติประภพ ผู้ว่าการ ธปท.จะครบวาระวันที่ 30 ก.ย.นี้ ซึ่งตามพระราชบัญญัติ ธปท.กำหนดให้ รมว.คลัง แต่งตั้งคณะกรรมการคัดเลือก เพื่อเสนอรายชื่อบุคคลที่สมควรได้รับการเสนอชื่อเป็นผู้ว่าการ ธปท.ไม่น้อยกว่า 2 คน ต่อ รมว.คลัง และต้องเสนอชื่อเพื่อพิจารณาก่อนผู้ว่าการ ธปท.คนปัจจุบันครบวาระอย่างน้อย 90 วัน ในที่สุดคณะกรรมการคัดเลือกได้พิจารณาเสนอชื่อ 2 คน ได้แก่ 1.นายเศรษฐพุฒิ สุทธิวาทนฤพุฒิ 2.นายรณดล นุ่มนนท์ ขณะที่นายสันติ พร้อมพัฒน์ รมช.คลัง รักษาราชการแทน รมว.คลัง ได้พิจารณาแล้วเห็นว่านายเศรษฐพุฒิเป็นบุคคลที่มีความรู้ ความสามารถความเชี่ยวชาญด้านเศรษฐศาสตร์ ด้านการเงิน การธนาคาร มีคุณสมบัติตามที่กฎหมายกำหนดจึงเห็นควรเป็นบุคคลที่ได้รับการเสนอชื่อเป็นผู้ว่าการ ธปท.
ที่ประชุมคณะรัฐมนตรี (ครม.) มีมติเห็นชอบให้นายเศรษฐพุฒิ สุทธิวาทนฤพุฒิ ดำรงตำแหน่งผู้ว่าการธนาคารแห่งประเทศไทย (ธปท.) คนใหม่ แทนนายวิรไท สันติประภพ ที่จะหมดวาระวันที่ 30 ก.ย.นี้
ประชุม ครม.,แต่งตั้งผู้ว่า ธปท.,ผู้ว่า ธปท.คนใหม่,ผู้ว่าการธนาคารแห่งประเทศไทย,เศรษฐพุฒิ สุทธิวาทนฤพุฒิ,ข่าววันนี้,ผู้ว่าการธนาคารแห่งประเทศไทยคนใหม่